
Na temelju članka 35. stavka 2. Zakona o lokalnoj i područnoj (regionalnoj) samoupravi „Narodne novine“ broj 33/01, 60/01. – vjerodostojno tumačenje, 129/05, 109/07, 125/08, 36/09, 150/11, 144/12, 19/13. i 137/15) i članka 27. Statuta Općine Podravske Sesvete ("Službeni glasnik Koprivničko-križevačke županije" broj 5/13) Općinsko vijeće Općine Podravske Sesvete na 27. sjednici, 18. travnja 2017. donijelo je

O D L U K U

o odobrenju ulaganja u projekt 

"Izgradnja i obnova nogostupa na Trgu kralja Tomislava u Podravskim Sesvetama" 

Članak 1.


Općinsko vijeće Općine Podravske Sesvete, odobrava ulaganje u projekt pod nazivom „Izgradnja i obnova nogostupa na Trgu kralja Tomislava u Podravskim Sesvetama“ (u daljnjem tekstu: projekt) na:

            1. dijelu nekretnine upisne u zk.ul.br. 1709, k.o. Podravske Sesvete, označene kao 
                čk.br. 61 TRG KRALJA TOMISLAVA, površine………………………..23494 m2 i


2. dijelu nekretnine upisane u zk.ul.br. 757, k.o. Podravske Sesvete, označene kao 

                čk.br. 79 TRG KRALJA TOMISLAVA, površine…………………………1815 m2.
Članak 2.


Cilj projekta je izgradnja i obnova nogostupa na Trg kralja Tomislava u Podravskim Sesvetama koji će biti u funkciji pristupa javnih zgrada – Područne škole Podravske Sesvete, dječjeg igrališta i Društvenog doma.


Dužina nogostupa iznosi 400 metara.


Ukupno trajanje projekta je do 31. prosinca 2017. godine.

Članak 3.

Ukupno procijenjena vrijednost projekta iznosi 528.755,25 kuna s uračunatim porezom na dodanu vrijednost.


Ministarstvo regionalnog razvoja i fondova Europske unije sufinancira projekt iz članka 1. ove Odluke do najvišeg iznosa 390.000,00 kuna prema Ugovoru o sufinanciranju broj: 06-F-E-0350/17-06, KLASA: 402-07/17-01/482, URBROJ: 538-06-03-1-2/044-17-2, od 6. travnja 2017. godine, sklopljenim sa Općinom Podravske Sesvete.

Razliku do ukupno procijenjene vrijednosti projekta u iznosu 138.755,25 kuna sufinancira Općina  Podravske Sesvete. 

Članak 4.


Projekt je usklađen sa Razvojnom strategijom Općine Podravske Sesvete za razdoblje 2015.-2020. godine, poglavljem 6. strateškim ciljem 2: Izgraditi i obnoviti komunalnu i prometnu infrastrukturu i zaštiti okoliš, prioritetom 2.2. Izgraditi i urediti komunalnu i prometnu infrastrukturu, mjerom 2.2.1. Izgradnja/ uređenje prometnica i javnih površina. 
Članak 5.


  Ovlašćuje se općinski načelnik Općine Podravske Sesvete za poduzimanje svih pravnih radnji potrebnih za realizaciju projekta iz članka 1. ove Odluke.

Članak 6.


Ova Odluka objavit će se u "Službenom glasniku Koprivničko-križevačke županije".
OPĆINSKO VIJEĆE OPĆINE

PODRAVSKE SESVETE
KLASA: 440-08/17-01/02
URBROJ: 2137/24-17-1

Podravske Sesvete, 18. travnja 2017.

                                                                                                                           PREDSJEDNIK:                                                                                                                                                                                








       Branko Rođak
O B R A Z L O Ž E N J E


Općinski načelnik Općine Podravske Sesvete, uputio je Zahtjev za iskaz interesa za sufinanciranje projekata u 2017. godini, KLASA: 440-08/17-01/01, URBROJ: 2137/24-17/2, od 22. veljače 2017. godine, a prema Programu podrške regionalnog razvoja, Ministarstvu regionalnog razvoja i fondova Europske unije za sufinanciranje projekta pod nazivom „IZGRADNJA I OBNOVA NOGOSTUPA NA TRGU KRALJA TOMISLAVA U PODRAVSKIM SESVETAMA“ s prtećom dokumentacijom.


Prema Troškovniku ukupna vrijednost radova s uračunatim porezom na dodanu vrijednost iznosila bi 528.755,25 kuna.


Zahtjevom je traženo da Ministarstvo regionalnog razvoja i fondova Europske unije sufinancira projekt u iznosu 396.566,44 kune što iznosi 75% vrijednosti projekta, a Općina Podravske Sesvete da sufinancira projekt u iznosu 132.188,81 kuna što iznosi 25% projekta. 


Ministarstvo regionalnog razvoja i fondova Europske unije sufinancira projekt iz članka 1. ove Odluke do najvišeg iznosa 390.000,00 kuna prema Ugovoru o sufinanciranju broj: 06-F-E-0350/17-06, KLASA: 402-07/17-01/482, URBROJ: 538-06-03-1-2/044-17-2, od 6. travnja 2017. godine, sklopljenim sa Općinom Podravske Sesvete, a razliku do ukupno procijenjene vrijednosti projekta u iznosu 138.755,25 kuna sufinancira Općina  Podravske Sesvete.


Člankom 48. stavkom 1. točkom 5. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01. – vjerodostojno tumačenje, 129/05, 109/07, 125/08, 36/09, 150/11, 144/12, 19/13. i 137/15), pored ostalog općinski načelnik  odlučuje o stjecanju i otuđivanju nekretnina i pokretnina jedinice lokalne, odnosno područne (regionalne) samouprave i raspolaganju ostalom imovinom u skladu s ovim Zakonom, statutom jedinice i posebnim propisima.


Stavkom 2. istoga članka pripisano je da u slučaju iz stavka 1. točke 5. ovoga članka općinski načelnik, gradonačelnik, odnosno župan može odlučivati o visini pojedinačne vrijednosti do najviše 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, odnosno raspolaganju ostalom imovinom. Ako je taj iznos veći od 1.000.000,00 kuna, općinski načelnik, gradonačelnik odnosno župan može odlučivati najviše do 1.000.000,00 kuna, a ako je taj iznos manji od 70.000,00 kuna, tada može odlučivati najviše do 70.000,00 kuna. Stjecanje i otuđivanje nekretnina i pokretnina te raspolaganje ostalom imovinom mora biti planirano u proračunu jedinice i provedeno u skladu sa zakonom. 

Stavkom 3. istoga članka pripisano je da o stjecanju i otuđivanju nekretnina i pokretnina te raspolaganju ostalom imovinom većom od vrijednosti utvrđenih stavkom 2. ovoga članka odlučuje predstavničko tijelo jedinice lokalne, odnosno područne (regionalne) samouprave.

Predlaže se donošenje Odluke u predloženom tekstu.










OPĆINSKI NAČELNIK:










Ivan Derežić

